BILJEŠKE

UZ GODIŠNJI IZVJEŠTAJ O IZVRŠENJU

PRORAČUNA OPĆINE TUČEPI ZA 2019. GODINU

# Proračun Općine Tučepi za 2019. godinu s projekcijom za 2020. i 2021. godinu, te Odluka o izvršenju proračuna usvojeni su 21. prosinca 2018. godine i objavljeni u „Glasniku Općine Tučepi“ broj 13/18. I. Izmjene i dopune Proračuna Općine Tučepi za 2019. godinu i projekcije za 2020. i 2021. godinu usvojene su 29. travnja 2019. i objavljene u „Glasniku Općine Tučepi“ broj 5/19, II. Izmjene i dopune Proračuna Općine Tučepi za 2019. godinu i projekcije za 2020. i 2021. godinu usvojene su 08. kolovoza 2019. i objavljene u „Glasniku Općine Tučepi“ broj 8/19, a III. Izmjene i dopune Proračuna Općine Tučepi za 2019. godinu i projekcije za 2020. i 2021. godinu usvojene su 23. prosinca 2019. i objavljene u „Glasniku Općine Tučepi“ broj 13/19

Temeljem odredbi Pravilnika o polugodišnjem i godišnjem izvještaju o izvršenju proračuna (“Narodne novine” broj 24/13, 102/17 i 01/20) Godišnji izvještaj o izvršenju Proračuna Općine Tučepi za 2019. godinu sadrži:

1. opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,

2. posebni dio proračuna po organizacijskoj i programskoj klasifikaciji te razini odjeljka ekonomske klasifikacije,

3. izvještaj o zaduživanju na domaćem i stranom tržištu novca i kapitala

4. izvještaj o korištenju proračunske zalihe

5. izvještaj o danim jamstvima i izdacima po danim jamstvima

6. obrazloženje ostvarenja prihoda i primitaka, te rashoda i izdataka

7. obveze i potraživanja

8. izvještaj o provedbi plana razvojnih programa

**1. OPĆI DIO PRORAČUNA**

Opći dio Godišnjeg izvještaja sastoji se od:

A. Računa prihoda i rashoda

B. Računa financiranja.

Sažetak A. Računa prihoda i rashoda i B. računa financiranja sadrži prikaz ukupnih prihoda i primitaka te rashoda i izdataka na razini ekonomske klasifikacije sa podatkom o raspoloživim sredstvima iz prethodnih godina.

U Računu prihoda i rashoda i računu financiranja planirani prihodi i primici iskazani su na razini razreda, skupine, podskupine i odjeljka ekonomske klasifikacije po prirodnim vrstama i izvorima financiranja, a rashodi i izdaci po ekonomskoj namjeni za koju služe u skladu s Računskim planom proračuna iz Pravilnika o proračunskom računovodstvu i računskom planu.

U Računu financiranja iskazani su primici od financijske imovine i zaduživanja te izdaci za financijsku imovinu i otplatu kredita i zajmova.

**2. POSEBNI DIO PRORAČUNA**

Posebni dio Proračuna sadrži (tablica u privitku):

- izvršenje po organizacijskoj klasifikaciji,

- izvršenje po programskoj klasifikaciji.

U Posebnom dijelu proračuna, rashodi i izdaci raspoređeni su po programima odnosno njihovim sastavnim dijelovima (aktivnostima, tekućim i kapitalnim projektima). U okviru programa, projekata i aktivnosti, rashodi i izdaci su iskazani prema organizacijskoj, programskoj, ekonomskoj, funkcijskoj klasifikaciji i izvorima financiranja sukladno Pravilniku o proračunskim klasifikacijama (“Narodne novine” broj 26/10. i 120/13).

**3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Sukladno Pravilniku o polugodišnjem i godišnjem izvještaju o izvršenju proračuna izvještaj o zaduživanju na domaćem i stranom tržištu novca i kapitala daje pregled zaduživanja u izvještajnom razdoblju po vrsti instrumenata, valutnoj, kamatnoj i ročnoj strukturi.

Izvještaj sadrži i stanje obveza za vrijednosne papire, kredite i zajmove na početku i na kraju proračunske godine.

Tijekom izvještajnog razdoblja Općina Tučepi nije se zaduživala (ni dugoročno ni kratkoročno), a nije koristila ni prekoračenje na poslovnom računu.

**4. IZVJEŠTAJ O KORIŠTENJU PRORAČUNSKE ZALIHE**

Nisu se koristila sredstva proračunske zalihe.

**5. IZVJEŠTAJ O DANIM JAMSTVIMA I IZDACIMA PO DANIM JAMSTVIMA**

Tijekom 2019. godine Općina Tučepi nije davala jamstva i nema izdataka po jamstvima.

**6. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA**

**I. OPĆI DIO PRORAČUNA**

Pregled sažetka A. Računa prihoda i rashoda i B. računa financiranja:

Ukupno ostvareni prihodi i primici u 2019. godini iznose 18.082.902,50 kn dok rashodi i izdaci iznose 21.173.025,12 kn. Ostvaren je manjak prihoda u odnosu na rashode u iznosu

-3.090.122,62 kn što sa prenesenim viškom iz prethodne godine 87.236,35 kn čini manjak prihoda za pokriće u sljedećem razdoblju u iznosu -3.002.886,27 kn.

**PRIHODI**

Prihodi i primici za 2019. godinu planirani su u iznosu 24.640.392,55 kn a ostvareni su u iznosu 18.082.902,50 kn što iznosi 73,39% plana.

U 2019.godine ostvareni su prihodi poslovanja u iznosu od 16.009.191,39 kn (71,02% od plana za 2019.godinu), i prihodi od prodaje nefinancijske imovine u iznosu od 2.073.711,11 kn.( 98.75 % od plana ).

**POREZNI PRIHODI**

Porezni prihodi sastoje se od prihoda od poreza na dohodak, poreza na promet nekretnina i općinskih poreza.

Općinski porezi sadrže porez na kuće za odmor, porez na korištenje javnih površina, porez na potrošnju i porez na tvrtku (obveza do 31.12.2016.). Odlukom o općinskim porezima utvrđena je stopa, način obračuna i plaćanje navedenih poreza. Evidenciju obveznika, zaduženja i naplatu navedenih prihoda (porez na kuće za odmor, porez na korištenje javnih površina i porez na tvrtku) vodi Jedinstveni upravni odjel Općine Tučepi, a Porezna uprava porez na potrošnju uz naknadu od 5% od naplaćenog iznosa, porez na dohodak i porez na promet nekretnina.

Prihodi od poreza ostvareni su u postotku 96,90% što iznosi 6.614.255,22 kn, a sastoje se od:

* porez na dohodak 3.597.538,34 kn
* porez na promet nekretnina 825.264,33 kn
* porez na kuće za odmor 26.039,64 kn
* porez na korištenje javnih površina 1.610.917,27 kn
* porez na potrošnju 554.495,64 kn

**POMOĆI**

Ostvareni prihodi od pomoći iznose 3.367.800,00 kn što je 37,67% plana.

Sastoje se od tekućih pomoći proračunu iz drugih proračuna 29.000,00 kn kapitalnih pomoći proračunu iz drugih proračuna 1.320.000,00 kn, a odnose se na:

Tekuće pomoć iz državnog proračuna 29.000,00 kn

- Ministarstvo kulture za projekt kKutz za 2018.godinu - 5.000,00 kn,

- Ministarstvo kulture za projekt kKutz za 2019.godinu - 24.000,00 kn,

Tekuće pomoć iz županijskog proračuna 18.800,00 kn

- ogrjev za socijalno potrebite 3.800,00 kn

- unapređenje standarda predškolskog odgoja 15.000,00 kn

Kapitalne pomoći iz državnog proračuna 320.000,00 kn

 - Ministarstvo turizma – sufinanciranje projekta - Uređenje obalnog pojasa od marine do Gospina potoka u iznosu od 320.000,00 kn

 Kapitalne pomoći iz županijskog proračuna 3.000.000,00 kn

- sufinanciranje projekta - Uređenje obalnog pojasa od marine do Gospina potoka u iznosu od 3.000.000,00 kn

**PRIHODI OD IMOVINE**

Prihodi od imovine ostvareni su u iznosu 435.778,70 kn što je 99,91% od planiranog.

Sadrži prihode od financijske imovine koji iznose 50,17 kn, te prihode od nefinancijske imovine od 435.728,53 kn.

Prihodi od financijske imovine odnose se na prihode od kamata po viđenju.

Prihodi od nefinancijske imovine odnose se na:

* naknada za koncesiju na pomorskom dobru 258.876,07 kn
* naknada za koncesiju na parking 100.000,00 kn
* prihodi od zakupa poslovnih objekata 34.214,00 kn,
* prihodi od spomeničke rente 92,20 kn,
* prihodi od nakn.za zadržavanje nezakonito izgrađenih zgrada u prostoru 42.546,26 kn,

**PRIHODI OD ADMINISTRATIVNIH PRISTOJBI I PO POSEBNIM PROPISIMA**

Prihodi od administrativnih pristojbi i po posebnim propisima ostvareni su u iznosu 5.506.907,47 kn, što iznosi 88,12% godišnjeg plana, a odnose se na prihode od administrativnih pristojbi, prihoda po posebnim propisima i komunalnih doprinosa i naknada:

* Prihodi od prodaje državnih biljega 1.118,88 kn,
* Prihodi od boravišne pristojbe 1.039.494,66 kn,
* Vodni doprinos sukladno članku 12. Zakona o financiranju vodnog doprinosa (NN 153/09) za

 gradnju građevina kojega obračunavaju i naplaćuju Hrvatske vode JLS pripada 8%

 naplaćenog doprinosa, i za 2019. godinu iznosi 45.044,49 kn,

* Prihod od prenamjene poljoprivrednog zemljišta 17.689,05 kn,
* Prihodi od Tučepi d.o.o. za naplaćenu naknadu za sanaciju 103.381,90 kn,
* Prihodi od Hrv.voda za usluge naplate i troškove za nakn. za uređenje voda 107.257,57 kn,
* Prihodi od Vodovod d.o.o. Makarska za sufinan. linije TZT1 Tučepi u iznosu od 213.345,08 kn,
* Prihodi od naknade za sudske troškove u iznosu od 26.831,25 kn,
* Prihodi od naknada za izdavanje dozvola za taksi prijevoz 3.000,00 kn,
* Ostali nespomenuti prihodi 160,50 kn,
* Komunalni doprinos 2.587.922,02 kn,
* Komunalna naknada 1.361.662,07kn

**PRIHODI OD KAZNI, UPRAVNIH MJERA I OSTALI PRIHODI**

U 2019.godini naplaćene su kazne u iznosu od 76.450,00 kn.

**PRIHODI OD PRODAJE NEFINANCIJSKE IMOVINE**

U 2019.godini ostvareni su prihodi od prodaje nefinancijske imovine u ukupnom iznosu od 2.073.711,11 kn. Prihodi od prodaje zemljišta su ostvareni temeljem ugovora iz 2017.godine sa Markom i Marinkom Čovićem u iznosu od 19.874,77 kn, ugovora iz 2019.godine sa Nevenom Grubišićem u iznosu od 6.840,07 kn i ugovora iz 2019.godine o zamjeni zemljišta sa Hoteli Tučepi d.d. u iznosu od 2.046.996,27 kn.

**RASHODI**

Ukupni rashodi i izdaci proračuna planirani su u iznosu 24.727.628,90 kn a izvršeni u iznosu 21.173.025,12 kn što iznosi 85,62% plana.

Rashodi se sastoje od rashoda poslovanja i rashoda za nabavu nefinancijske imovine.

**RASHODI POSLOVANJA**

Rashodi poslovanja planirani su u godišnjem iznosu 10.555.026,85 kn, a izvršeni u iznosu 9.528.444,17 kn ili 90,27%.

Sadrže rashode za zaposlene, materijalne rashode, financijske rashode, naknade građanima i kućanstvima , te ostale rashode.

Rashodi za zaposlene

Rashodi za zaposlene izvršeni su sa 100,00% od godišnjeg plana i iznose 862.284,60 kn, a odnose se na plaće dva dužnosnika, tri službenika (od kojih je jedan zaposlen od 15.05.2019.) i 3 sezonski zaposlena redara.

Materijalni rashodi

Materijalni rashodi izvršeni su sa 89,92% godišnjeg plana i iznose 5.345.634,94 kn, a odnose se na:

- Naknade troškova zaposlenima u iznosu 14.953,25 kn, za službena putovanja i naknade za

 prijevoz na posao i s posla

* Rashodi za materijal i energiju u iznosu 272.443,00 kn sadrže izdatke za uredski materijal, energiju, materijal i dijelove za tekuće i investicijsko održavanje, sitni inventar, materijal i sirovine
* Rashodi za usluge u iznosu 3.894.158,67 kn obuhvaćaju troškove usluge telefona, telefaksa, interneta, pošte u iznosu od 66.327,15 kn, usluge tekućeg i investicijskog održavanja u iznosu od 2.693.919,62 kn ( obuhvaća troškove održavanja groblja u iznosu od 14.750,00 kn, troškove održavanja opreme i informatičkih programa u iznosu od 59.007,60 kn, trošak održavanja javne rasvjete u iznosu od 98.991,99, trošak održavanja i čišćenja stabala u iznosu od 94.285,00 kn, trošak čišćenja i održavanja javnoprometnih površina u iznosu od 125.000,00 kn, trošak pranja i čišćenja kamenih površina u iznosu od 115.487,50 kn, trošak tekućeg održavanja šetnice u iznosu od 318.421,47 kn, trošak održavanja zelenih površina u iznosu od 149.175,00 kn, trošak održavanja komunalne opreme, uređaja i manje komunalne infrastrukture u iznosu od 189.937,00 kn i ostalih nespomenutih radova u ukupnom iznosi 1.528.864,06 kn), usluge promidžbe i informiranja u iznosu od 59.527,00 kn, komunalne usluge 179.140,57 kn ( obuhvaćaju trošak vode u iznosu od 117.444,07 kn i troškove deratizacije i dezinsekcije u iznosu od 61.696,50 kn), zakupnine 10.000,00 kn (po ugovoru sa Šimunom Bušelićem) intelektualne i osobne usluge 523.894,02 kn (odnose se na troškove na temelju autorskih ugovora 317.099,25 kn, ugovora o djelu 41.481,02 kn, odvjetničkih usluga 76.831,25 kn, katastarsko-geodetskih usluga 73.930,00 kn i usluga javnog bilježnika u iznosu od 14.552,50 kn) i ostale usluge u iznosu od 361.349,71 kn ( grafičko-tiskarske usluge 43.298,02 kn, te ostale usluge koje uključuju usluge poslovnog savjetovanja, nadzora građevinskih radova, izrada elaborata za procjenu vrijednosti nekretnina i dr. u ukupnom iznosu od 318.051,69 kn ).
* Ostali nespomenuti rashodi u iznosu 1.164.080.02 kn obuhvaćaju naknade članovima predstavničkih i izvršnih tijela, povjerenstava i sl. u iznosu od 12.738,75 kn (naknade članovima vijeća za koncesijska odobrenja), premije osiguranja u iznosu od 5.482,64 kn, trošak reprezentacije u iznosu od 263.724,27 kn, troškovi sudskih postupaka 23.529,50 kn i ostali nespomenuti rashodi poslovanja u iznosu od 858.604,86 kn (od većih iznosa na ovom kontu su proknjiženi rashodi za troškovi održavanja kKUTZ 209.869,70 kn, trošak susreta klapa 45.012,50 kn, trošak održavanja Toochepin 22.010,00 kn i naknada za sanaciju i eko rentu koja se plaća Gradu Splitu u iznosu od 288.149,22 kn).

Financijski rashodi

Financijski rashodi izvršeni su u iznosu 76.770,16 kn, a odnose se na rashode za bankarske usluge poslovne banke po redovnom računu u izbosu od 12.122,89 kn, zatezne kamate u iznosu od 2.387,07 kn i ostale nespomenute financijske rashode u iznosu od 62.260,20 kn. Ostali nespomenuti financijski rashodi obuhvaćaju naknade Poreznoj upravi za poslove naplate poreza na potrošnju ( 5% od naplaćenog iznosa po Ugovoru ) i poreza na dohodak (temeljem novog Zakona o financiranju jedinica lokalne i područne samouprave NN 127/17 koji se primjenjuje od 01.01.2018.godine i u kojem je određeno da porezna uprava naplaćuje 1% naknade od ukupno naplaćenih prihoda)

Naknade građanima i kućanstvima

Naknade građanima i kućanstvima izvršene su iznosu 468.186,31 kn što je 94,30% plana a odnose se na naknade građanima i kućanstvima u novcu i naravi (za jednokratne novčane pomoći izdvojeno je 60.539,45 kn, za studentske stipendije 137.500,00 kn, za jednokratne naknade za novorođeno dijete 76.000,00 kn, za sufinanciranje troškova prijevoza 184.264,12 kn i za poklon pakete za socijalno ugrožene obitelji 9.882,74 kn).

Ostali rashodi

Ostvareni su sa 2.775.568,16 kn što je 87,67% godišnjeg plana. Sadrže tekuće donacije i kapitalne pomoći.

 Tekuće donacije sadrže prijenose:

* za vjerske zajednice 65.000,00 kn,
* za političke stranke i nezavisnu listu 37.600,00 kn,
* za Dvd Tučepi 407.710,00 kn,
* za HGSS stanica Makarska 25.000,00 kn,
* za Gradsko društvo crvenog križa Makarska 45.456,00 kn,
* za sportske udruge Hnk Jadran Tučepi 430.000,00 kn,
* za sportske udruge Jk “Sv.Ante” 130.000,00 kn,
* za sportske udruge Mnk Tučepi united 6.000,00 kn,
* za Dječji vrtić “Biokovsko zvonce” Makarska 756.111,44 kn,
* za Osnovnu školu Tučepi 18.500,00 kn,
* sufinanciranje rada liječničke ordinacije 40.000,00 kn,
* za Srednju školu Fra AKM i Srednju strukovnu školu 32.610,75 kn,
* za udrugu Kredenca 30.000,00 kn,
* za udruge klapa Marina Tučepi 15.000,00 kn,
* za udruge klapa Fjoret 5.000,00 kn,
* za udruge Kazališna udruga starih “Njega” 19.000,00 kn
* za udrugu Tučepski dragovoljac 30.000,00 kn,
* za udrugu Sab makarsko primorje 3.000,00 kn,
* za udrugu “Sunce” Makarska 15.000,00 kn,
* za udrugu “Lanterna” Makarska 3.000,00 kn,
* za udrugu Klub liječenih alkoholičara Makarska 1.000,00 kn
* za udrugu roditelja poginulih Hrv.branitelja 4.000,00 kn,
* za udrugu Lovačka udruga “Biokovo” 4.000,00 kn
* za povremene potpore pojedincima i udrugama 93.250,00 kn

Kapitalne donacije Dvd Tučepi u iznosu od 216.050,78 kn za plaćanje leasinga za novo vatrogasno vozilo.

Kapitalne pomoći u iznosu od 343.279,19 kn isplaćene su Tučepi d.o.o. Od toga iznosa 180.779,19 kn je namjenjeno za plaćanje leasinga za vozilo za prikupljanje i odvoz komunalnog otpada sredstva se doznačavaju mjesečno), 122.500,00 kn jednokratno za pokrivanje troškova nabave komunalnog teretnog vozila za odvoz reciklabilnog otpada (plastika I sl.) i 40.000,00 kn jednokratno za pokrivanje troškova odvoza komunalnog otpada na području Općine Tučepi.

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine izvršeni su u iznosu 11.644.580,95 kn ili 82,16% godišnjeg plana.

Rashodi za nabavu nefinancijske imovine sastoje se od rashoda za nabavu neproizvedene dugotrajne imovine koji su ostvareni u iznosu od 2.043.969,05 kn ( rashodi po ugovoru o zamjeni zemljišta sa hotelima Tučepi d.d. ) i rashoda za nabavu proizvedene dugotrajne imovine. Rashodi za nabavu proizvedene dugotrajne imovine ostvareni su u iznosu od 9.600.611,90 kn i sastoje se najvećim dijelom od rashoda vezanih za ulaganje u građevinske objekte u iznosu od 9.184.617,50 kn a manjim dijelom u ulaganja u postrojenje i opremu u iznosu od 69.619,40 kn i nematerijalnu proizvedenu imovinu u iznosu od 346.375,00 kn.

**OBRAZLOŽENJE OSTVARENJA PLANA RAZVOJNIH PROGRAMA 2019-2021**

Kapitalni projekt K100004 **KAPITALNE POMOĆI - TUČEPI D.O.O.**

Kapitalne donacije za „Tučepi“ d.o.o. ostvarene su u iznosu od 343.279,19, s tim da se isto odnosilo na pokrivanje troškova leasinga za komunalno vozilo (180.779,19 kn), nabave komunalnog teretnog vozila za odvoz reciklabilnog otpada (plastika i sl. – 122.500,00 kn) i troškova odvoza glomaznog komunalnog otpada na području Općine (40.000,00 kn).

Kapitalni projekt K100009 **KAPITALNE DONACIJE DVD TUČEPI**

Projekt je realiziran s iznosom od 216.050,78, a radi se o pokrivanju troškova leasinga za novo vatrogasno vozilo.

Kapitalni projekt K100021 **NABAVA NOVIH IGRAČAKA ZA DJEČJE IGRALIŠTE NA LUČICI**

Projekt je realiziran s iznosom od 43.063,00, a obuhvatio je zamjenu postojećih oštećenih i neuporabljivih igračaka novim, kao i postavljanje nove tartan podloge.

Kapitalni projekt K100023 **NABAVA I MONTAŽA NADSTREŠNICE ZA AUTOBUSNO STAJALIŠTE U ZASELKU SRIDA SELA**

Projekt je realiziran s iznosom od 22.875,00 kn, a radi se o autobusnoj nadstrešnici postavljenoj ispod terase restorana „Veza“ u Sridi Sela.

Kapitalni projekt K100024 **NABAVA I MONTAŽA ZAŠTITNE OGRADE UZ CESTE ZA VITLIĆE, PODPEĆ I ŠIMIĆE**

Zaštitna ograda postavljena je samo na najopasnijem dijelu ceste koja od državne ceste D512 Makarska – Ravča vodi prema Vitlićima (uz potok), s tim da je račun tvrtke „Prvi treptač“ d.o.o. ispostavljen u 2020. godini.

Kapitalni projekt K100001 **IZGRADNJA NOGOSTUPA OD POTHODNIKA RATAC DO CESTE UZ „AFRODITU“**

Projekt nije realiziran, budući je direktno vezan za projekt izgradnje pothodnika Ratac, a za kojeg je u tijeku daljnja razrada projektno – tehničke dokumentacije u dijelu koji se odnosi na dio pothodnika južno od magistrale.

Kapitalni projekt K100002 **IZGRADNJA PROTUPOŽARNOG PUTA POSTRAŠĆE**

Projekt nije realiziran zbog nedostatka proračunskih sredstava.

Kapitalni projekt K100005 **IZGRADNJA PROTUPOŽARNOG PUTA MASLINICA**

Projekt nije realiziran zbog neriješenih imovinsko-pravnih odnosa.

Kapitalni projekt K100006 **REKONSTRUKCIJA NOGOSTUPA NA PREDJELU PODGRADAC**

Projekt, koji bi omogućio spajanje vodoopskrbnog sustava naselja Tučepi (obje vodospreme) u jedan prsten, nije realiziran stoga što su „Hrvatske ceste“ postavile uvjet ishođenja akata za gradnju (naknadno su pristali da se ide 'samo' na izradu glavnog projekta za rekonstrukciju nogostupa i izgradnju novog vodoopskrbnog cjevovoda).

Kapitalni projekt K100007 **REKONSTRUKCIJA NOGOSTUPA UZ SJEVERNI RUB DC8 OD TS KRAJ PREMA ZAPADU**

Projekt je realiziran s iznosom od 118.601,25, a radilo se o zamjeni postojeće betonske podloge nogostupa uz sjeverni rub magistrale betonskim kockama.

Kapitalni projekt K100008 **REKONSTRUKCIJA (BETONIRANJE) PROTUPOŽARNOG PUTA SJEVERNO OD D512 NA PREDJELU ZEČEVICA**

U 2019. godini sklopljen je ugovor s najpovoljnijim ponuđačem (Građevinski obrt „Lovre“), a realizacija projekta uslijedila je početkom 2020. godine.

Kapitalni projekt K100009 **ASFALTIRANJE NERAZVRSTANE CESTE PODPEĆ - SRIDA SELA**

Projekt nije realiziran zbog nedostatka proračunskih sredstava.

Kapitalni projekt K100012 **POPRAVAK PUTA OD SV. MIHOVILA DO MARASA I UČVRŠĆENJE MOSTA**

Projekt nije realiziran zbog nedostatka proračunskih sredstava.

Kapitalni projekt K100015 **REKONSTRUKCIJA JUŽNOG NOGOSTUPA ULICE DRAČEVICE**

Projekt je realiziran s iznosom od 275.827,25 („Mata“ d.o.o. Makarska), a obuhvatio je zamjenu postojeće dotrajale podloge betonskim kockama.

Kapitalni projekt K100016 **IZGRADNJA SUSTAVA JAVNE RASVJETE NA DIJELU ULICE DRAČEVICE**

Projekt nije realiziran stoga što od Obrta „Elektrolux“ iz Makarske nismo dobili projektno rješenje, na temelju kojeg je trebalo utvrditi pozicije novih rasvjetnih stupova i isto usuglasiti s vlasnicima zemljišta.

Kapitalni projekt K100017 **IZGRADNJA PODHODNIKA RATAC**

Projekt nije realiziran, no ishođenja je lokacijska dozvola i temeljem nje provedena parcelacija zemljišta. (Vidi pod Kapitalni projekt K100001)

Kapitalni projekt K100019 **POSTAVLJANJE IZOLACIJE NA VANJSKE ZIDOVE NOVE VS U ŠIMIĆIMA S OBLAGANJEM KAMENOM**

Projekt je, na preporuku „Vodovod“ d.o.o. Makarska, realiziran s iznosom od 34.531,25 kn, a istim je osigurana bolja kvaliteta vode te estetsko uklapanje vodospreme Šimići u okolni krajobraz.

Kapitalni projekt K100020 **SANACIJA UNUTRAŠNJOSTI CRKVE SV. ANTE PADOVANSKOG**

Projekt nije realiziran, budući isti nije ostvario očekivanu potporu iz Državnog proračuna
(prijava na natječaj Ministarstva kulture). Župa Sv. Ante Padovanskog dobila je jedan manji iznos potpore (na istom natječaju) i iskoristila ga za ovu namjenu.

Kapitalni projekt K100021 **UREĐENJE OKOLIŠA CRKVE SV.ROKA**

Projekt nije realiziran, jer za isti nisu dobivena bespovratna sredstva po prijavi na natječaj Ministarstva kulture.

Kapitalni projekt K100022 **UREĐENJE OKOLIŠA CRKVE MALE GOSPE NA MJESNOM GROBLJU**

Obrazloženje (i realizacija) kao za dva prethodna projekta, uz napomenu kako isti čine dio šireg projekta/programa Sakralno – turističke rute Tučepi (Crkveno zvono), a za izradu koje
projektno-tehničke i studijske dokumentacije je ostvareno 80%-tno EU sufinanciranje iz Operativnog programa Konkurentnost i kohezija (Specifični cilj 6c1 „Priprema i provedba Integriranih razvojnih programa temeljenih na obnovi kulturne baštine“ – Grupa A). Ova dokumentacija spremna je za prijavu na natječaj Ministarstva regionalnog razvoja i fondova Europske unije (kad se otvori) za Grupu B, a isto se odnosi na samu provedbu spomenutog programa (uređenje staza, odmorišta, crkava i dr.).

Kapitalni projekt K100024 **DOHRANJIVANJE PLAŽE SLATINA**

Projekt nije realiziran do kraja 2019. godine (nisu ispostavljeni računi od odabranog izvođača radova – „Patrlji“ d.o.o. Podbablje Gornje), jer se čekalo na odluku Splitsko – dalmatinske županije u odnosu na prijavu projekta na natječaj za dodjelu bespovratnih sredstava iz Programa sufinanciranja projekata na pomorskom dobru na području SDŽ za 2019. godinu. SDŽ je kroz Program sufinanciranja kapitalnih projekata dodijelila Općini Tučepi ukupno 3.000.000,00 kn za projekt Uređenja obalnog pojasa od lučice do 'Gospina potoka', tako da je za projekt dohrane plaže Slatina (očekivano) izostala njihova potpora …

Kapitalni projekt K100025 **IZGRADNJA SABIRNE SJEVERNE PROMETNICE UT ZONE T1 – ZONE HOTELA „JADRAN“**

Projekt, koji se najvećim dijelom financira iz EU fondova (Mjera 7 Programa ruralnog razvoja RH za razdoblje 2014. – 2020. godine), realiziran je u 2019.godni s iznosom od 2.780.453,36 kn. Za ovu cestu izdana je 20. ožujka 2020. godine pravomoćna uporabna dozvola, a po realizaciji kredita s OTP bankom (2.000.000,00 kn) platit će se preostali iznos izvođaču radova po ispostavljenim situacijama/računima. Nakon toga slijedi upućivanje završnog zahtjeva za isplatu prema Agenciji za plaćanja u poljoprivredi, ribarstvu i ruralnom razvoju radi 'povlačenja' preostalog dijela odobrenih nam EU sredstava.

Kapitalni projekt K100029 **OTKUP ZEMLJIŠTA ZA IZGRADNJU CESTE DO KOMUNALNE ZONE**

Projekt nije realiziran zbog neriješenih imovinsko-pravnih odnosa.

Kapitalni projekt K100041 **DOHRANJIVANJE PLAŽE ALGA - AFRODITA I DONJI RATAC**

Projekt nije realiziran zbog nedostatka proračunskih sredstava.

Kapitalni projekt K100045 **REKONSTRUKCIJA NOGOSTUPA UZ SJEVERNI RUB MAGISTRALE NA PREDJELU GORNJI RATAC**

Projekt je realiziran s iznosom od 48.750,00 (Građevinski obrt „Lovre“ – Makarska).

Kapitalni projekt K100046 **UREĐENJE OBALNOG POJASA OD MARINE DO GOSPINA POTOKA**

Projekt je ostvaren s iznosom od 5.592.347,76, s tim da je istog Splitsko – dalmatinska županija sufinancirala s iznosom od 3 milijuna kn, a Ministarstvo turizma sa 640.000,00 kn. Inače, radi se o I. fazi ovog projekta, a vrijednost radova u II. fazi je otprilike ista kao i za prvu.

Kapitalni projekt K100047 **UREĐENJE IGRALIŠTA DJEČJEG VRTIĆA "GRDELIN"**

Projekt nije realiziran u 2019., već početkom 2020. godine. U raspisivanje natječaja i izvođenje radova krenulo se nakon dostave obavijesti Agencije za plaćanja u poljoprivredi, ribarstvu i ruralnom razvoju o odobrenoj bespovratnoj potpori iz Programa ruralnog razvoja RH za razdoblje 2014. – 2020. (Tip operacije 7.4.1. – Sektor – dječji vrtići).

Kapitalni projekt K100050 **SANACIJA POKOSA UZ SJEVERNI RUB DC8 (POVIŠE "AFRODITE")**

Projekt nije realiziran u 2019. godini zbog nedostatka proračunskih sredstava, no isti je
ostvaren početkom 2020. godine („Mata“ d.o.o. Makarska).

Kapitalni projekt K100053 **REKONSTRUKCIJA ŠUMSKE PROMETNICE PUNIKUĆA - RAVNICE**

Projekt nije realiziran, jer su rezultati naknadne stručne analize pokazali kako za isti nije moguće ostvariti sufinanciranje iz EU fondova kroz Mjeru 7 Programa ruralnog razvoja RH za razdoblje 2014. – 2020. / Tip operacije 4.3.3. „Ulaganje u šumsku infrastrukturu“, a financiranje projekta samo proračunskim sredstvima nije (bilo) moguće.

Kapitalni projekt K100055 **IZGRADNJA PROTUPOŽARNOG PUTA NA PREDJELU ĆERAKOVAC**

Projekt nije realiziran, a zamišljen je kao 'zamjenski' za blokirani dio puta od ceste Punikuća – Ravnice prema Čovićima. Kako se naknadno sporazumno riješio problem s oborenim stablima na već izgrađenom makadamskom putu, samim tim je većim dijelom i pr(n)estala potreba za realizacijom ovog projekta …

Kapitalni projekt K100056 **IZGRADNJA PROTUPOŽARNOG PUTA JANKOVI - ŠIMIĆI**

Projekt je realiziran s iznosom od 53.250,00 kn (Građevinski obrt „Sinjal“ – Tučepi), a istim se nastavilo s ulaganjima u osiguranje bolje protupožarne zaštite, kao i u stvaranje pretpostavki za obnovu napuštenih poljoprivrednih kultura.

Kapitalni projekt K100058 OTKUP **ZEMLJIŠTA ZA CESTU KOD KLEMENTINA ČOVIĆA**

U realizaciju projekta nije se ni krenulo stoga što Općinsko vijeće Općine Tučepi nije prihvatilo/odobrilo prijedlog ugovora s Bogomirom Pašalićem i Antunom Glasnovićem, a kojim su ugovorom bile definirane financijske obveze Općine Tučepi u smislu realizacije predmetnog projekta.

Kapitalni projekt K100060 **OTKUP ZEMLJIŠTA ZA IZGRADNJU KOMUNALNO - SERVISNOG SKLOPA**

Projekt nije realiziran zbog neriješenih imovinsko – pravnih odnosa (ostavina iza Frane Čobrnića pok. Mije).

Kapitalni projekt K100062 **OTKUP ZEMLJIŠTA ZA IZGRADNJU POTHODNIKA RATAC**

Projekt nije realiziran – vidi obrazloženja za Kapitalne projekte K100001 i K100017.

Kapitalni projekt K100064 **REKONSTRUKCIJA OBALNE ŠETNICE NA PREDJELU KAMENA - KRAJ**

Projekt nije realiziran zbog nedostatka proračunskih sredstava.

Kapitalni projekt K100068 **PROGRAM USPOSTAVE PRISTUPNIH INTERNET TOČAKA WIFI4EU**

Projekt je realiziran preko tvrtke „Optima Telekom“ (posao dobili putem natječaja), a isti je u potpunosti financiran iz EU fondova. Izvođač nije dostavio račune u 2019.godini pa je kod izrade ovog obračuna realizacija prikazana u iznosu od 0 kuna.

Kapitalni projekt K100070 **OTKUP ZEMLJIŠTA ZA POTREBE IZGRADNJA SABIRNE SJEVERNE PROMETNICE UT ZONE T1 - ZONE HOTELA"JADRAN"**

Projekt je realiziran s iznosom od 2.043.969,05 kn, i to slijedom odluke Općinskog vijeća o davanju ovlaštenja Općinskom načelniku za potpis ugovora o zamjeni nekretnina s „Hoteli Tučepi“ d.d. („Glasnik Općine Tučepi“, br. 8/19). Ovime su se riješili imovinsko-pravni odnosi na trasi ceste, čime je omogućeno izdavanje uporabne dozvole i EU – (su)financiranje.

Kapitalni projekt K100071 **REKONSTRUKCIJA SUSTAVA OBORINSKE ODVODNJE ULICE GORNJI RATAC (IZNAD SEMAFORA)**

Projekt je realiziran s iznosom od 63.106,25 kn, a izveden je u 'okviru' radova na popravku oštećene kolničke konstrukcije, kao i onih na rekonstrukciji dijela vodoopskrbnog sustava predmetne ulice (financirao „Vodovod“ d.o.o. Makarska).

Kapitalni projekt K100072 **ASFALTIRANJE CESTE ČOVIĆI - RAVNICE**

Projekt nije realiziran zbog nedostatka proračunskih sredstava.

Kapitalni projekt K100073 **REKONSTRUKCIJA PUTA U ZASELKU TOMAŠEVI**

Projekt je realiziran s iznosom od 24.900,38 kn, a istim je obuhvaćeno proširenje tog puta na dijelovima gdje je to bilo moguće.

Kapitalni projekt K100074 **IZGRADNJA I REKONSTRUKCIJA SUSTAVA JAVNE RASVJETE U NASELJU**

Projekt je realiziran s iznosom od 24.893,75 kn, a obuhvatio je zamjenu postojećih i/ili postavljanje novih rasvjetnih stupova na području Općine Tučepi.

Kapitalni projekt K100075 **BETONIRANJE DIJELA PROTUPOŽARNOG PUTA RATAK (PODSTUP) - VRISJE**

Projekt nije (do kraja) realiziran u 2019. godini zbog nedostatka proračunskih sredstava.

Kapitalni projekt K100076 **ASFALTIRANJE ULICE BLATO (OD ŠALINOVIĆA DO VS "TUČEPI 2")**

Projekt nije realiziran zbog nedostatka proračunskih sredstava.

Kapitalni projekt K100077 **IZGRADNJA PROTUPOŽARNOG PUTA NOVAKOVI – ŠIMIĆI**

Projekt je ostvaren s iznosom od 19.000,00 kn (Građevinski obrt „Sinjal“ – Tučepi), no račun je greškom proknjižen na rashodovnoj poziciji 'Ostali radovi' pa stoga na ovoj poziciji nije iskazana realizacija.

Kapitalni projekt K100078 **REKONSTRUKCIJA PJEŠAČKE ULICE EKONOMIJA**

Projekt nije realiziran zbog nedostatka proračunskih sredstava.

Kapitalni projekt K100079 **IZGRADNJA PROTUPOŽARNOG PUTA LIZOVJE – KUČICA -VISKOVIĆI – NOVAKOVI - POSTUP**

Projekt nije realiziran u 2019., već početkom 2020. godine (Građevinski obrt „Sinjal“ – Tučepi).

Kapitalni projekt K100080 **II. FAZA UREĐENJE OBALNOG POJASA OD MARINE DO GOSPINA POTOKA**

Projekt nije realiziran zbog nedostatka proračunskih sredstava, kao i zbog potrebe za dodatnim slijeganjem (stabilizacijom) izgrađenog plažnog pera.

Kapitalni projekt K100082 **IZGRADNJA PROTUPOŽARNOG PUTA OD KOMUNALNE ZONE DO PODSTUPA**

Projekt nije realiziran zbog nedostatka proračunskih sredstava.

Kapitalni projekt K100083 **REKONSTRUKCIJA ULICE KRAJ (KOD STUDENCA)**

Projekt je realiziran s iznosom od 167.956,25 kn („Mata“ d.o.o. Makarska).

Kapitalni projekt K100084 **REKONSTRUKCIJA IZVORIŠTA DEVICE SA IZGRADNJOM NOVE VODOSPREME**

Projekt nije realiziran zbog nedostatka proračunskih sredstava, no jedan dio starog i oštećenog vodoopskrbnog cjevovoda zamijenjen je početkom 2020. godine novim po završetku radova na uređenju bujice Suhi potok (financirale „Hrvatske vode“).

Kapitalni projekt K100001 **IZRADA GLAVNOG I IZVEDBENOG PROJEKTA CESTE DO KOMUNALNE ZONE**

Projekt nije realiziran zbog neriješenih imovinsko-pravnih odnosa na trasi ceste (dobivena lokacijska dozvola), kao i zbog nemogućnosti skorog rješenja problema sa zemljištem u samoj zoni (također imovinsko-pravni odnosi – vidi obrazloženje za Kapitalni projekt K100060).

Kapitalni projekt K100002 **IZRADA REVIZIJE SUSTAVA FMC I IMPLEMENTACIJA NOVOG SOFTVERA ZA SUSTAV FMC**

Projekt je realiziran s iznosom od 9.375,00 kn.

Kapitalni projekt K100003 **IZRADA GLAVNOG I IZVEDBENOG PROJEKTA UREĐENJA KUPALIŠTA S ULJEVOM BUJICE SUHI POTOK**

Projekt nije realiziran, a isti predstavlja svojevrsni 'nastavak' projekta rekonstrukcije postojeće luke i izgradnje luke nautičkog turizma (Eko – marina Tučepi), za koji je krajem travnja 2020. godine podnijet zahtjev za izmjenom lokacijske dozvole sukladno nalazu revizora statike (dobiveno je mišljenje Ministarstva zaštite okoliša i energetike po kojem nije potrebno provoditi nikakvu naknadnu (pr)ocjenu utjecaja na okoliš za ovu izmjenu idejnog projekta.

Kapitalni projekt K100004 **IZRADA GLAVNOG I IZVEDBENOG PROJEKTA MRTVAČNICE NA GROBLJU**

Projekt nije realiziran, budući je kroz izmjene i dopune UPU naselja Tučepi (u tijeku su!) potrebno redefinirati dio odredbi za provođenje Plana u svrhu omogućavanja ishođenja ak(a)ta za gradnju.

Kapitalni projekt K100005 **IZRADA GLAVNOG I IZVEDBENOG PROJEKTA PROMETNIH POVRŠINA UZ NOVU MRTVAČNICU NA GROBLJU**

Obrazloženje kao za prethodni projekt.

Kapitalni projekt K100006 **IZRADA GLAVNOG I IZVEDBENOG PROJEKTA PODZEMNIH GARAŽA UZ GROBLJE**

Obrazloženje kao za prethodna dva projekta.

Kapitalni projekt K100007 **IZRADA GLAVNOG I IZVEDBENOG PROJEKTA REKONSTRUKCIJE ŠUMSKE PROMETNICE U NERAZVRSTANU CESTU PUNIKUĆA - RAVNICE**

Projekt nije realiziran iz razloga koji su navedeni u obrazloženju za Kapitalni projekt K100053.

Kapitalni projekt K100008 **IZRADA GLAVNOG I IZVEDBENOG PROJEKTA RECIKLAŽNOG** **DVORIŠTA SA SORTIRNICOM**

Projekt nije realiziran iz razloga navedenih u obrazloženju za Kapitalni projekt K100060.

Kapitalni projekt K100009 **IZRADA ELABORATA UČINKOVITOSTI ŠUMSKIH PROMETNICA**

Projekt nije realiziran, jer je bio direktno vezan uz Kapitalni projekt K100053.

Kapitalni projekt K100010 **IZRADA PRIJAVNE DOKUMENTACIJE ZA NATJEČAJ MRRFEU ZA PROVEDBU INTEGRALNI RAZVOJNOG PROGRAMA KULTURNE BAŠTINE**

Projekt je realiziran, no knjižen je na drugoj stavci, a radi se o trima (pod)projektima koji nažalost nisu ostvarili sufinanciranje sredstvima Ministarstva kulture (vidi obrazloženja za Kapitalne projekte K100019, K100020 i K100021).

Kapitalni projekt K100011 **IZRADA PROJEKTA ZAŠTITE GRAĐEVINSKE JAME ZA OBJEKTE U KOMUNALNOJ ZONI**

Projekt nije realiziran iz razloga koji je naveden za (sve) projekte u komunalnoj zoni.

Kapitalni projekt K100013 **IZRADA GEODETSKOG ELABORATA ZA EVIDENTIRANJE NERAZVRSTANE CESTE - ULICE KRAJ**

Projekt nije (do kraja) realiziran, jer se još uvijek čeka omogućavanje evidentiranja nerazvrstanih cesta na česticama pomorskog dobra, a za što je nužno stvoriti zakonske preduvjete. O ovome je, na moju inicijativu, u Saboru govorila bivša zastupnica Dragica Vranješ u okviru rasprave o Prijedlogu izmjena i dopuna Zakona o cestama (10 sjednica - održana u studenom i prosincu 2018. godine), a radi se o traženju izmjene (dopune) Zakona koja bi omogućila izmjenu granica pomorskog dobra kod evidentiranja stvarnog položaja nerazvrstanih cesta (za sada Zakon daje tu mogućnost samo za javne ceste). Isti sam zahtjev, odnosno prijedlog, uputio mailom 29. studenog 2018. godine načelnici Sektora za upravljanje pomorskim dobrom, lučkim i koncesijskim sustavom Ministarstva pomorstva, prometa i infrastrukture gđi Nini Perko, no još uvijek ovaj problem ostaje otvorenim …

Kapitalni projekt K100014 **IZRADA GLAVNOG I IZVEDBENOG PROJEKTA PODHODNIKA RATAC**

Projekt nije realiziran – vidi obrazloženja za Kapitalne projekte K100001, K100017 i K100062.

Kapitalni projekt K100015 **IZRADA IDEJNOG, GLAVNOG I IZVEDBENOG PROJEKTA TE TROŠKOVNIKA ZA II. FAZU PROJEKTA OŠ "TUČEPI"**Projekt je realiziran s iznosom od 16.875,00 kn, no radi se o sredstvima koju su 'bačena u bunar', budući je Općinsko vijeće naknadno donijelo odluku o odustajanju od kapitalnog projekta rekonstrukcije, dogradnje i nadogradnje OŠ „Tučepi“.

Kapitalni projekt K100016 **IZRADA PROJEKTNO - TEHNIČKE DOKUMENTACIJE ZA IZGRADNJU ULICE OD D8 DO PUTA ZA VODOSPREMU "TUČEPI 1"**

Projekt nije realiziran – vidi obrazloženje za Kapitalni projekt K100058.

Kapitalni projekt K100018 **IZRADA GLAVNOG I IZVEDBENOG PROJEKTA "EKO MARINA TUČEPI"**

Projekt nije realiziran u 2019. godini (nakon raspisanog natječaja sklopljen je ugovor s tvrtkom „Kozina projekti“ d.o.o. iz Trilja), a u tijeku je, kako je gore već navedeno, postupak izmjene lokacijske dozvole.

Kapitalni projekt K100024 **PROVOĐENJE JAVNOG ARHIKTEKTONSKOG NATJ. ZA IZRADU IDEJNOG RJEŠENJA NOVE OSNOVNE ŠKOLE, DJ.VRTIĆA I DVORANE**

Projekt nije realiziran u 2019. godini zbog nedefiniranog projektnog zadatka i točnih podataka o ukupnoj cijeni provedbe ovog natječaja. Naknadno je u proračunu za 2020. godinu osigurano 500.000,00 kn (procjena predsjednika Društva arhitekata Splita g. Dragana Žuvele), no isto je vrlo upitno zbog aktualne (financijske) situacije vezane za COVID – 19.

Kapitalni projekt K100040 **IZRADA GEODETSKOG ELABORATA IZVEDENOG STANJA ULICE ČOVIĆI**

Projekt nije (do kraja) realiziran, budući kompletna trasa ove ceste nije mogla biti snimljena zbog blokade (oborenih stabala!) na dijelu njenog spoja s cestom Punikuća – Ravnice.

Kapitalni projekt K100041 **IZRADA NOVE GEODETSKE PODLOGE UPU SLATINA ZA POTREBE TRASIRANJA PLANIRANIH PROMETNICA I IZGRADNJE KOMUNALNE INFRASTRUKTURE**

Projekt je realiziran s iznosom od 106.250,00 kn („Trigonometar“ d.o.o. Makarska – po raspisanom natječaju).

Kapitalni projekt K100042 **IZRADA STRATEŠKOG PLANA RAZVOJA TURIZMA OPĆINE TUČEPI**

Projekt je realiziran s iznosom od 102.500,00, a za refundaciju sredstava od strane Agencije za plaćanja u poljoprivredi, ribarstvu i ruralnom razvoju potrebno je da ovaj dokument usvoji Općinsko vijeće Općine Tučepi (Program ruralnog razvoja RH za razdoblje 2014. – 2020. / Tip operacije 7.1.1. „Sastavljanje i ažuriranje planova razvoj jedinica lokalne samouprave“.

Kapitalni projekt K100044 **IZRADA IDEJNOG RJEŠENJA REKONSTRUKCIJE KRIŽANJA NA DC8 U BLATU**

Projekt nije realiziran, budući se radi o kompleksnom zahvatu za kojeg je zatraženo prethodno očitovanje „Hrvatskih cesta“ o mogućnosti rekonstrukcije predmetnog križanja. U tijeku je usklađenje varijantnih rješenja s uvjetima HC-a.

Kapitalni projekt K100047 **IZRADA IZMJENE PROJEKTNO - TEHNIČKE DOKUMENTACIJE KOMUNALNO - SERVISNOG SKLOPA**

Projekt nije realiziran zbog razloga koji je više puta gore naveden.

Kapitalni projekt K100051 IZRADA **PARCELACIJSKIH ELABORATA ZA CIJEPANJE I FORMIRANJE GRAĐEVNE ČESTICE ZA POTHODNIK RATAC**

Projekt je realiziran s iznosom od 14.375,00 kn, elaborati su provedeni, a Općina Tučepi uknjižila se kao vlasnik kat. čest. zem. 4407/3 k.o. Tučepi (iznad magistrale).

Kapitalni projekt K100052 **IZRADA IZMJENA I DOPUNA UPU NASELJA**Projekt je, temeljem ugovora s izrađivačem Plana („Urbos“ d.o.o. iz Splita), u 2019. godini realiziran s iznosom od 41.875,00 kn. U 2020. godini potrebno je, shodno odluci Općinskog vijeća, provesti 1. ponovnu javnu raspravu o prijedlogu Plana …

Kapitalni projekt K100053 **IZRADA GEODETSKOG ELABORATA ZA EVIDENTIRANJE ULICE SLATINA**

Projekt nije (do kraja) realiziran, jer je novoizgrađenu cestu iznad hotela „Jadran“ potrebno uključiti u ovaj elaborat kao dio ulice Slatina, a isto je moguće po završetku cjelokupnog projekta Izgradnje sabirne sjeverne prometnice ugostiteljsko turističke zone T1 (zone hotela „Jadran“) i dobivanju suglasnosti APPRRR-a za isto.

Kapitalni projekt K100054 **IZRADA IDEJNOG PROJEKTA ZAŠTITNOG OBALNOG PERA NA PLAŽI DRAČEVICE (POTOK KOD "GUSARA)**

Projekt nije realiziran u 2019., već početkom 2020. godine („Kozina Projekti“ d.o.o. – Trilj).

Kapitalni projekt K100055 **IZRADA GEODETSKOG SNIMKA MORSKOG DIJELA PERA KOD "GUSARA"**

Projekt je realiziran s iznosom od 18.750,00 kn, a neophodan je za ostvarenje Kapitalnog projekta K100055 (gore).

Kapitalni projekt K100056 **IZRADA GEODETSKOG SNIMKA KOPNENOG DIJELA PERA KOD "GUSARA"**

Projekt je realiziran s iznosom od 23.750,00 kn – obrazloženje kao za prethodni projekt.

**7. OBVEZE I POTRAŽIVANJA**

Ukupna potraživanja na dan 31.12.2019. iznose 4.429.860,86 kn.

Ukupne obveze na dan 31.12.2019. iznose 3.564.617,54 kn.

Potencijalne obveze po osnovi sudskih postupaka na dan 31.12.2019.godine iznose 120.622,95 kn.

Članak 3.

 Godišnji izvještaj o izvršenju Proračuna Općine Tučepi za 2019.godinu objavit će se u “Glasniku Općine Tučepi”.

KLASA: 400-04/20-01/01

URBROJ: 2147/06-01-20-01

Tučepi, 04.06.2020.

 Predsjednik Općinskog vijeća:

 Željko Matić